Khawzawlah Independence Day 2024 hman dan tur rel,"1275/2024-2025 Khawzawl 23.7.2024: Vawiin khan Khawzawl DC Auditorium-ah Pu K Vanlalthiana, DC Khawzawl kaihhruainain Independence Day,2024 Khawzawl a lawm dan tur rel a ni a, he hunah hian Khawzawl a Sawrkar Pisa hrang hrang a hotute a tel a ni. Meeting in a rel angin Independence Day,2024 lawmna chu Mualvawm Field,Khawzawl ah zing Dar 10:00 ah neih tur a ni a. Independence Day lawmna khuallian a tan Pu Lalnghinglova Hmar, Sports Minister,Govt of Mizoram ni se tih a ni. Kum dang a lo tih thin angin,Armed Contingent 2nd IR Battalion te hnen atang leh Unarmed Contingent Zirna In a zirlaite hnen atangin beisei a ni a, hei bakah hian Bandh Party Contingent pakhat beisei a ni bawk. Student Contingent te hi kum dang ang bawkin inelna pakhat ang a neih ni se tih a ni a, inelna lawmman tur pawh thlir ho a ennawn leh a ni. Independence Day pual Football leh Volleyball Tournament buatsaih leh bawk ni se ti a rel a ni a, lawmman turte ennawn a rel fel nghal a ni. Independence Day lawmna atana inbuatsaihna tur hian chanvo hrang hrang inruat niin,heng chanvo neite hian a tul ang a hma lo lak ni se ti a rel a ni. Attachment Loading attachment...",Dated: 23 rd Jul 24 3:37 PM,https://dipr.mizoram.gov.in/post/khawzawlah-independence-day-2024-hman-dan-tur-rel